پەیوەندییەکانی ھەرێمی کوردستان‒ڕووسیا

پەیوەندییەکانی ھەرێمی کوردستان و ڕووسیا پەیوەندییە دووقۆڵییەکانی نێوان ھەرێمی کوردستان و ڕووسیایە. لەکاتێکدا ھەرێمی کوردستان نوێنەرایەتی لە مۆسکۆ ھەیە، و ڕووسیا کونسوڵخانەی گشتیی لە ھەولێر ھەیە کە لە ٢٨ی تشرینی دووەمی ٢٠٠٧ کرایەوە. پەیوەندیی نێوان کورد و ڕووسەکان دەگەڕێتەوە بۆ نیوەی دووەمی ساڵانی ١٨٠٠ کە ڕووسیا بۆ فراوانبوونی ئیمپڕاتۆرییەتییەکەی، گرنگی بە کوردەکان دا. لە سەردەمی جەنگی سارددا، یەکێتیی سۆڤیەت پشتگیری لە یاخیبووانی کورد لە دژی عێراق و ئێران دەکرد.

 پەیوەندییەکانی ڕووسیا و کوردستان (٢٠٠٣ ‒ ئێستا) 
لەشکرکێشیی ئەمریکا بۆ سەر عێراق لە ساڵی ٢٠٠٣ وای کرد کورد و ڕووسەکان لاپەڕەیەکی نوێ لە پەیوەندییەکانیاندا ھەڵبدەنەوە. ڕووسیا بووە یەکێک لە یەکەم وڵاتەکان کە نوێنەرایەتی لە ھەرێمی کوردستان کردەوە لە ساڵی ٢٠٠٧، پەیوەندییەکان زیاتر لەسەر کەرتی وزەیە، چونکە کۆمپانیا ڕووسییەکان لە ماوەی ساڵانی ٢٠١٠دا ملیارەھا دۆلاریان لە ناوچەکەدا وەبەرھێناوە. لە ساڵی ٢٠١٢ کۆمپانیای گازپرۆم و ھەرێمی کوردستان گرێبەستێکیان بۆ گەڕان و بەرھەمھێنانی نەوتی دوو بلۆکی نەوت واژوو کرد کە دواتر بۆ سێ بلۆکی نەوت بەرزبووەوە.

 سەرچاوەکان 

پۆل:پەیوەندییە دوو قۆڵییەکانی ڕووسیا
پۆل:پەیوەندییەکانی دەرەوەی ھەرێمی کوردستان